नोआखाली नरसंहार

नोआखली नरसंहार ब्रिटिश भारत के बंगाल प्रेसीडेंसी के नोआखली (वर्तमान में बांग्लादेश का हिस्सा) क्षेत्र में अक्टूबर–नवम्बर 1946 के बीच हुआ। इस हिंसा में हिन्दू समुदाय पर हमले, सामूहिक हत्याएँ, महिलाओं के साथ यौन हिंसा, अपहरण, जबरन धर्मांतरण तथा सम्पत्ति की लूटपाट की घटनाएँ दर्ज की गईं।

 पृष्ठभूमि 
नईम निज़ाम के अनुसार यह हिंसा उस समय हुई जब 1946 का कलकत्ता दंगा समाप्त हुआ था। उस समय नोआखली क्षेत्र में सामाजिक-आर्थिक तनाव मौजूद था। हिन्दू जमींदारों और मुस्लिम कृषकों के बीच वर्गीय एवं धार्मिक दूरी बढ़ रही थी। स्थानीय नेता पीर हुसैनी ने कृषक प्रजा पार्टी के मंच से लोकप्रियता हासिल की थी।  

हिंसा का प्रारंभ लक्ष्मीपुर सदर उपज़िला के रामगंज क्षेत्र से हुआ। समकालीन रिपोर्टों के अनुसार अफवाहों ने भी स्थिति को भड़काने में भूमिका निभाई।

 बलपूर्वक धर्मांतरण 
कई रिपोर्टों में यह दावा किया गया कि हजारों हिन्दुओं को इस्लाम कबूलने के लिए मजबूर किया गया।https://hindugenocide.com/islamic-jihad/noakhali-massacre-of-1946-5000-hindus-killed-3-5l-forced-to-convert-to-islam जिन्होंने धर्मांतरण से इनकार किया, उनकी हत्या की घटनाएँ भी दर्ज की गईं। हिंसा के कारण बड़ी संख्या में लोग विस्थापित हुए और भारत के सीमावर्ती क्षेत्रों में शरण लेने को मजबूर हुए।

 प्रभाव 
इस हिंसा से नोआखली जिले के रामगंज, बेगमगंज, रायपुर, लक्ष्मीपुर, छगलनैया और संदीप थाना क्षेत्र तथा टिप्परा जिले के कई हिस्से प्रभावित हुए। प्रभावित क्षेत्रफल लगभग 2,000 वर्ग मील था।  

 चित्र दीर्घा 

 सन्दर्भ 

श्रेणी:बंगाल का इतिहास
श्रेणी:भारत का विभाजन